ΠΕΡΙΕΧΟΜΕΝΑ
ΑΠΟΦΑΣΕΙΣ
Μεταβίβαση του δικαιώματος υπογραφής «ΜΕ
ΕΝΤΟΛΗ ΠΕΡΙΦΕΡΕΙΑΡΧΗ» στον Εκτελεστικό
Γραμματέα και σε Προϊσταμένους/ες Υπηρεσιών
της Περιφέρειας Δυτικής Μακεδονίας.
Σύσταση Μονάδας Ισότιμης Πρόσβασης Ατόμων
με αναπηρία και ατόμων με ειδικές εκπαιδευτικές
ανάγκες του Πανεπιστημίου Θεσσαλίας.
ΑΠΟΦΑΣΕΙΣ
Αριθμ. 34132
(1)
Μεταβίβαση του δικαιώματος υπογραφής «ΜΕ
ΕΝΤΟΛΗ ΠΕΡΙΦΕΡΕΙΑΡΧΗ» στον Εκτελεστικό
Γραμματέα και σε Προϊσταμένους/ες Υπηρεσιών της Περιφέρειας Δυτικής Μακεδονίας.
Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις της περ. ιγ’ της παρ. 1 του άρθρου 159
και του άρθρου 242 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοί-
κησης-Πρόγραμμα Καλλικράτης» (Α’ 87) και ιδιαίτερα
των παρ. 6 και 8 αυτού, σύμφωνα με τις οποίες: «… 6.
Ο Εκτελεστικός Γραμματέας της περιφέρειας έχει τις
ακόλουθες αρμοδιότητες: α. Υπογράφει τις αποφάσεις
χορήγησης αδειών με ή χωρίς αποδοχές και μετακίνησης
εκτός έδρας στο εσωτερικό και εξωτερικό των υπαλλήλων της περιφέρειας… 8. Ο Εκτελεστικός Γραμματέας
μπορεί να παρέχει εξουσιοδότηση υπογραφής, με εντολή του, σε προϊσταμένους υπηρεσιών της περιφέρειας
για την έκδοση των αποφάσεων της περ. α’ της παρ. 6».
2. Τις διατάξεις της υποπαρ. Δ.9, άρθ. 4, της παρ. Δ
του άρθρου 2 του ν. 4336/2015 «Συνταξιοδοτικές διατάξεις - Κύρωση του Σχεδίου Σύμβασης Οικονομικής
Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας
Χρηματοδότησης» (Α’ 94), σύμφωνα με την οποία «… Οι
αποφάσεις μετακίνησης των υπαλλήλων των Ο.Τ.Α. δεύτερου βαθμού εκδίδονται από τον Περιφερειάρχη ή από
το κατά το νόμο εξουσιοδοτημένο από αυτόν όργανο»
και την αντίστοιχη πρόβλεψη που υπάρχει στην παρ.
1 του άρθρου 20 του ν. 4354/2015 (Α’ 176), σύμφωνα
με την οποία για τους ΟΤΑ α’ και β’ βαθμού η απόφαση
καθιέρωσης υπηρεσιακής εργασίας εκδίδεται από τον
Δήμαρχο ή τον Περιφερειάρχη ή το εξουσιοδοτημένο
από αυτούς όργανο.
3. Το υπ’ αρ. 34008/15/16.2.2016 έγγραφο του τότε
Υπουργείου Εσωτερικών και Διοικητικής Ανασυγκρότησης, σε απάντηση ερωτήματος της Περιφέρειας, σύμφω-
να με το οποίο, μετά τη δημοσίευση του ν. 4336/2015,
η διάταξη της περ. α’ της παρ. 6 του άρθρου 242 του
ν. 3852/2010 θεωρείται ότι έχει καταργηθεί.
4. Την υπ’ αρ. 6405/19.1.2022 απόφαση Συντονιστή
Αποκεντρωμένης Διοίκησης Ηπείρου - Δυτικής Μακεδονίας με θέμα «Έγκριση του Οργανισμού Εσωτερικής Υπη-
ρεσίας της Περιφέρειας Δυτικής Μακεδονίας» (Β’ 563).
5. Τις διατάξεις του άρθρου 9 του Κώδικα Διοικητικής
Διαδικασίας (ν. 2690/1999, Α’ 45).
6. Την υπ’ αρ. 9463/18.01.2024 (ΑΔΑ: 99ΛΨ7ΛΨ-3ΥΝ)
απόφαση Περιφερειάρχη Δυτικής Μακεδονίας περί διορισμού του Γεωργίου Τζίτζικα, ως Εκτελεστικού Γραμμα-
τέα της Περιφέρειας Δυτικής Μακεδονίας (Υ.Ο.Δ.Δ. 67).
7. Την υπό στοιχεία ΔΟΑ/οικ. 8638/26-03-2013 (ΑΔΑ:
ΒΕ2ΨΧ-ΙΔ7) εγκύκλιο του Υπουργείου Διοικητικής Μεταρρύθμισης και Ηλεκτρονικής Διακυβέρνησης, περί
μείωσης υπογραφών στις διοικητικές πράξεις και στα
διοικητικά έγγραφα.
8. Την ανάγκη παροχής εξουσιοδότησης υπογραφής
στον Εκτελεστικό Γραμματέα και σε Προϊσταμένους/ες
Υπηρεσιών της Περιφέρειας στα πλαίσια της μείωσης
των υπογραφών και της αποτελεσματικότερης άσκησης
των συγκεκριμένων αρμοδιοτήτων.
9. Το γεγονός ότι από την παρούσα δεν προκαλείται
δαπάνη σε βάρος του προϋπολογισμού της Περιφέρειας,
αποφασίζουμε:
Την παροχή εξουσιοδότησης υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» στον Εκτελεστικό Γραμματέα και
στους/στις Προϊσταμένους/ες Γενικών Διευθύνσεων,
Διευθύνσεων και Τμημάτων της Περιφέρειας ως εξής:
Άρθρο 1
Γενικές αρμοδιότητες
Α.1. Παρέχουμε στον Εκτελεστικό Γραμματέα την εξουσιοδότηση υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ»
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1571
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1571/08.03.2024
των αποφάσεων μετακίνησης εκτός έδρας στο εξωτερικό
όλων των υπαλλήλων της Περιφέρειας Δυτικής Μακεδονίας, των αποφάσεων μετακίνησης εντός και εκτός έδρας
στο εσωτερικό των Προϊσταμένων Γενικών Διευθύνσεων,
Αυτοτελών Διευθύνσεων και Αυτοτελών Τμημάτων, των
υπαλλήλων των Αυτοτελών Τμημάτων, Αυτοτελών Γραφείων και του Γραφείου Εκτελεστικού Γραμματέα καθώς
και των ιδιωτών που εκτελούν εργασίες αρμοδιότητας
της Περιφέρειας Δυτικής Μακεδονίας (άρθρο 4, παρ. 2
υποπαρ. Δ.9 παρ. Δ άρθρου 2 ν. 4336/2015), εκτός των
αποφάσεων μετακίνησης εντός και εκτός έδρας στο εσωτερικό και εξωτερικό του Εκτελεστικού Γραμματέα, των
υπαλλήλων του Γραφείου Περιφερειάρχη και Αντιπεριφερειαρχών, για τους οποίους διατηρείται η αρμοδιότητα
υπογραφής του Περιφερειάρχη.
2. Παρέχουμε στους/στις Προϊσταμένους/ες των Γενικών Διευθύνσεων την εξουσιοδότηση υπογραφής «ΜΕ
ΕΝΤΟΛΗ ΠΕΡΙΦΕΡΕΙΑΡΧΗ» των αποφάσεων μετακίνησης
εντός και εκτός έδρας στο εσωτερικό των Προϊστάμενων των Διευθύνσεων που υπάγονται στη Γενική τους
Διεύθυνση.
3. Παρέχουμε στους/στις Προϊσταμένους/ες Διευθύνσεων και Αυτοτελών Διευθύνσεων την εξουσιοδότηση
υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» των αποφάσεων μετακίνησης εντός και εκτός έδρας στο εσω-
τερικό των Προϊστάμενων των Υποδιευθύνσεων, των
Τμημάτων και των υπαλλήλων αυτών, πλην των υπηρετούντων (Προϊσταμένων και υπαλλήλων) στα Τμήματα
των Υποδιευθύνσεων Κτηνιατρικής.
4. Παρέχουμε στους/στις Προϊσταμένους/ες των Υποδιευθύνσεων Κτηνιατρικής την εξουσιοδότηση υπογραφής
«ΜΕ ΕΝΤΟΛΗ ΠΕΡΙΦΕΡΕΙΑΡΧΗ» των αποφάσεων μετακίνησης εντός και εκτός έδρας στο εσωτερικό των Προϊ-
στάμενων των Τμημάτων τους και των υπαλλήλων αυτών.
5. Παρέχουμε στους/στις Προϊσταμένους/ες των Τμημάτων Μηχανολογικού Εξοπλισμού των Διευθύνσεων
Τεχνικών Έργων των Περιφερειακών Ενοτήτων και της
Έδρας την εξουσιοδότηση υπογραφής «ΜΕ ΕΝΤΟΛΗ
ΠΕΡΙΦΕΡΕΙΑΡΧΗ» των αποφάσεων μετακίνησης εντός
και εκτός έδρας στο εσωτερικό των υπαλλήλων τους.
6. Ο Εκτελεστικός Γραμματέας θα υπογράφει τις μηνιαίες συγκεντρωτικές καταστάσεις των εντός και εκτός
έδρας μετακινήσεων των Προϊσταμένων Γενικών Διευθύνσεων, Αυτοτελών Διευθύνσεων, Αυτοτελών Τμη-
μάτων, Αυτοτελών Γραφείων και των υπαλλήλων που
υπηρετούν σ’ αυτά και στο Γραφείο Εκτελεστικού Γραμματέα καθώς και τις μηνιαίες καταστάσεις για μετακινή-
σεις εκτός έδρας στο εξωτερικό όλων των υπαλλήλων
της Περιφέρειας, εκτός του Γραφείου Περιφερειάρχη
και Αντιπεριφερειαρχών, για τους οποίους διατηρείται
η αρμοδιότητα υπογραφής του Περιφερειάρχη και οι
Προϊστάμενοι Γενικών Διευθύνσεων θα υπογράφουν
τις αντίστοιχες μηνιαίες καταστάσεις για το σύνολο των
Προϊσταμένων και υπαλλήλων που υπάγονται στη Γενική
τους Διεύθυνση.
Β1. Παρέχουμε στον Εκτελεστικό Γραμματέα την εξουσιοδότηση υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ»
των αποφάσεων συγκρότησης συνεργείων υπερωριακής
απασχόλησης των Προϊσταμένων Γενικών Διευθύνσεων,
των Αυτοτελών Τμημάτων, καθώς και των υπαλλήλων των
Αυτοτελών Τμημάτων, Αυτοτελών Γραφείων και του Γραφείου Εκτελεστικού Γραμματέα εκτός του Γραφείου Περιφερει-
άρχη και Αντιπεριφερειαρχών, για τους οποίους διατηρείται
η αρμοδιότητα υπογραφής του Περιφερειάρχη.
2. Παρέχουμε στους/στις Προϊσταμένους/ες Διευθύνσεων και Αυτοτελών Διευθύνσεων την εξουσιοδότηση
υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» των αποφάσεων συγκρότησης συνεργείων υπερωριακής απασχό-
λησης όλων των υπαλλήλων (συμπεριλαμβανομένων
των Προϊσταμένων) που υπηρετούν στη Διεύθυνσή
τους.
3. Ο Εκτελεστικός Γραμματέας θα υπογράφει τις βεβαιώσεις για τις πραγματοποιηθείσες υπερωρίες των Προϊ-
σταμένων Γενικών Διευθύνσεων, Αυτοτελών Διευθύνσεων, Αυτοτελών Τμημάτων, Αυτοτελών Γραφείων και
των υπαλλήλων που υπηρετούν σ’ αυτά και στο γραφείο
Εκτελεστικού Γραμματέα, εκτός των υπηρετούντων στα
Γραφεία Περιφερειάρχη, Αντιπεριφερειαρχών, οι Προϊστάμενοι/ες Γενικών Διευθύνσεων θα υπογράφουν τις
βεβαιώσεις για τις πραγματοποιηθείσες υπερωρίες των
Προϊσταμένων Διευθύνσεων που υπάγονται στη Γενική
τους Διεύθυνση, οι Προϊστάμενοι/ες Διευθύνσεων θα
υπογράφουν τις βεβαιώσεις με τις πραγματοποιηθείσες
υπερωρίες των Προϊσταμένων των Υποδιευθύνσεων,
Τμημάτων και υπαλλήλων τους και οι Προϊστάμενοι/ες
των Αυτοτελών Τμημάτων τις βεβαιώσεις με τις πραγματοποιηθείσες υπερωρίες των υπαλλήλων που υπηρετούν
σ αυτά. Τα ημερολόγια-ατομικά δελτία παρουσίας θα
υπογράφονται μόνο από τον/την κάθε υπάλληλο.
Γ.1. Παρέχουμε στον Εκτελεστικό Γραμματέα την
εξουσιοδότηση υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» των μηνιαίων βεβαιώσεων παροχής εργασίας
και άσκησης καθηκόντων των Προϊσταμένων Γενικών
Διευθύνσεων, Αυτοτελών Διευθύνσεων και Αυτοτελών
Τμημάτων καθώς και των υπαλλήλων των Αυτοτελών
Τμημάτων, Αυτοτελών Γραφείων και του Γραφείου Εκτελεστικού Γραμματέα εκτός του Γραφείου Περιφερειάρχη
και Αντιπεριφερειαρχών, για τους οποίους διατηρείται η
αρμοδιότητα υπογραφής του Περιφερειάρχη.
2. Παρέχουμε στους/στις Προϊσταμένους/ες των Γενικών Διευθύνσεων την εξουσιοδότηση υπογραφής «ΜΕ
ΕΝΤΟΛΗ ΠΕΡΙΦΕΡΕΙΑΡΧΗ» των μηνιαίων βεβαιώσεων
παροχής εργασίας και άσκησης καθηκόντων των Προϊστάμενων των Διευθύνσεων που υπάγονται στη Γενική
τους Διεύθυνση.
3. Παρέχουμε στους/στις Προϊσταμένους/ες Διευθύνσεων και Αυτοτελών Διευθύνσεων την εξουσιοδότηση
υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» των μηνιαίων βεβαιώσεων παροχής εργασίας και άσκησης καθη-
κόντων των Προϊστάμενων των Υποδιευθύνσεων, των
Τμημάτων και των υπαλλήλων αυτών, πλην των υπηρετούντων (Προϊσταμένων και υπαλλήλων) στα Τμήματα
των Υποδιευθύνσεων Κτηνιατρικής.
4. Παρέχουμε στους/στις Προϊσταμένους/ες των Υποδιευθύνσεων Κτηνιατρικής την εξουσιοδότηση υπογραφής
«ΜΕ ΕΝΤΟΛΗ ΠΕΡΙΦΕΡΕΙΑΡΧΗ» των μηνιαίων βεβαιώσεων
παροχής εργασίας και άσκησης καθηκόντων των Προϊστάμενων των Τμημάτων τους και των υπαλλήλων αυτών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1571/08.03.2024
Δ. Παρέχουμε στον Εκτελεστικό Γραμματέα την εξουσιοδότηση υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡ-
ΧΗ» των αιτημάτων προς Αποκεντρωμένη Διοίκηση
για τον καθορισμό του ωραρίου εργασίας σε 12ωρη
και 24ωρη βάση, καθώς και κατά τις Κυριακές και εξαιρέσιμες ημέρες, των υπαλλήλων της Περιφέρειας που
εργάζονται σε ελεγκτικές υπηρεσίες [υπό στοιχεία
ΔΙΑΔΠ/Γ2γ/4595/21-2-2007 (Β’ 293’)υπουργική απόφαση].
Άρθρο 2
Αρμοδιότητες γενικής Διεύθυνσης Διοίκησης και
Οικονομικών Διεύθυνση Διοικητικών Υπηρεσιών
και Διευθύνσεις Διοικητικών και Οικονομικών
Υπηρεσιών Π.Ε. Γρεβενών, Καστοριάς, Φλώρινας
Παρέχουμε στον Εκτελεστικό Γραμματέα την εξουσιοδότηση υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ»
των παρακάτω:
1. Των αποφάσεων έγκρισης εργασίας καθ’ υπέρβαση του υποχρεωτικού ωραρίου εργασίας κατά τις απο-
γευματινές ώρες, καθώς και κατά τις νυχτερινές ώρες,
Κυριακές και εξαιρέσιμες ημέρες των υπαλλήλων των
υπηρεσιών της Περιφέρειας.
2. Των αποφάσεων συγκρότησης των ειδικών εκλογικών συνεργείων με αποζημίωση για την αντιμετώπιση
των έκτακτων αναγκών κατά την προπαρασκευή και
διεξαγωγή εκλογών.
3.  Των αιτημάτων προς την Αποκεντρωμένη Διοίκηση
για την έκδοση απόφασης καθορισμού ανώτατου ορίου
ημερών μετακίνησης εντός και εκτός έδρας στο εσωτερικό και εξωτερικό των αιρετών και των υπαλλήλων της
Περιφέρειας.
4. Όλων των ατομικών πράξεων που αφορούν το προσωπικό που απασχολείται ή ασκείται στις Υπηρεσίες της
έδρας και των Περιφερειακών Ενοτήτων με οποιαδήποτε
σχέση εργασίας και ιδιότητα, όπως διορισμός, πρόσληψη, τοποθέτηση, μονιμοποίηση, προαγωγή, αναγνώριση
προϋπηρεσίας, μετακίνηση, απόσπαση, μετάταξη, λύση
υπαλληλικής σχέσης και συνταξιοδότηση υπαλλήλων,
πλην των αποφάσεων τοποθέτησης/μετακίνησης Προϊσταμένων.
5. Των προπαρασκευαστικών πράξεων και εγγράφων
σχετικά με συλλογή και επεξεργασία στοιχείων για την
εκτίμηση των αναγκών της Περιφέρειας σε θέσεις τακτικού και έκτακτου προσωπικού, κατανομή τους σε κατη-
γορίες, κλάδους, βαθμούς, ειδικότητες και εισήγηση του
μακροπρόθεσμου και ετήσιου προγραμματισμού για την
κάλυψη των αναγκών σε ανθρώπινο δυναμικό.
Άρθρο 3
Αρμοδιότητες Γενικής Διεύθυνσης Οργάνωσης
και Ανάπτυξης Διεύθυνση Οργάνωσης και
Υποστήριξης Υπηρεσιών
Παρέχουμε στον Εκτελεστικό Γραμματέα την εξουσιοδότηση υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ»
των παρακάτω:
1. Των προπαρασκευαστικών πράξεων και εγγράφων
σχετικά με την έκδοση και επικαιροποίηση του Οργανισμού Εσωτερικής Υπηρεσίας της Περιφέρειας, σύμ-
φωνα με τις κατευθύνσεις της Περιφερειακής Αρχής
και των αρμοδίων οργάνων Διοίκησης, και των οικείων
Εγχειριδίων Διαδικασιών/Κανονισμών Λειτουργίας των
Υπηρεσιών.
2. Των περιγραμμάτων θέσεων εργασίας των Υπηρεσιών που υπάγονται απευθείας στον Περιφερειάρχη καθώς
και των θέσεων εργασίας των Προϊσταμένων Γενικών
Διευθύνσεων.
3. Της έκδοσης και επικαιροποίησης των αναγκαίων
κανονιστικών αποφάσεων, εγκυκλίων, κανονισμών και
οδηγιών ρύθμισης κοινών θεμάτων οργάνωσης και
λειτουργίας των Υπηρεσιών, υπό την καθοδήγηση της
Περιφερειακής Αρχής και των αρμοδίων οργάνων της
Περιφέρειας.
4. Των προπαρασκευαστικών πράξεων και εγγράφων
σχετικά με το σχεδιασμό και εκτίμηση του απαραίτητου
προσωπικού για τον καθορισμό των θέσεων εργασίας,
μέσω τεκμηρίωσης Σχεδίων Στελέχωσης - Στρατηγικού
και ετήσιου προγραμματισμού προσλήψεων.
Άρθρο 4
Αρμοδιότητες Γενικής Διεύθυνσης
Περιβάλλοντος Και Υποδομών Διεύθυνση
Τεχνικών Υπηρεσιών Διευθύνσεις Τεχνικών
Υπηρεσιών Π.Ε.
Παρέχουμε στον Εκτελεστικό Γραμματέα την εξουσιοδότηση υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ»
των παρακάτω:
1. Των αποφάσεων καθιέρωσης του ωραρίου λειτουργίας των Υπηρεσιών Τεχνικού Εξοπλισμού των Δι-
ευθύνσεων Τεχνικών Υπηρεσιών των πρώην Νομαρχιακών Αυτοδιοικήσεων σε 24ωρη ή 12ωρη βάση κατά τις
εργάσιμες, Κυριακές και εξαιρέσιμες ημέρες του έτους,
για την αντιμετώπιση έκτακτων αναγκών (σεισμοί, πλημμύρες, χιονοπτώσεις, καταπτώσεις κ.λπ. άρθρο 6 παρ.  6
ν. 3146/03 (Α’ 125).
2. Tων απαιτούμενων πράξεων και εγγράφων για την
απόσυρση, παραχώρηση, εκποίηση, ανταλλαγή, δωρεά,
μίσθωση και εκμίσθωση των οχημάτων της Περιφέρειας
καθώς και της εισήγησης για τις ανάγκες ανανέωσης και
συμπλήρωσης του στόλου οχημάτων της Περιφέρειας.
Άρθρο 5
Γενικότερη Διάταξη
Όπου με την παρούσα δίνεται εξουσιοδότηση υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» σε Προϊσταμένους/
ες Υπηρεσιών της Περιφέρειας Δυτικής Μακεδονίας,
ισχύει και για τους νόμιμους αναπληρωτές τους σε περίπτωση έλλειψης, απουσίας ή κωλύματός τους και σε
κάθε περίπτωση ισχύει το δικαίωμα τελικής υπογραφής
του Εκτελεστικού Γραμματέα.
Από τη δημοσίευση της παρούσας παύει να ισχύει
οποιαδήποτε προηγούμενη απόφαση ρύθμιζε διαφορετικά τα ζητήματα της παρούσας.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 29 Φεβρουαρίου 2024
Ο Περιφερειάρχης
ΓΕΩΡΓΙΟΣ ΑΜΑΝΑΤΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1571/08.03.2024
Αριθμ. 3541/24/ΓΠ
(2)
Σύσταση Μονάδας Ισότιμης Πρόσβασης Ατόμων
με αναπηρία και ατόμων με ειδικές εκπαιδευτικές
ανάγκες του Πανεπιστημίου Θεσσαλίας.
ΤΟ ΣΥΜΒΟΥΛΙΟ ΔΙΟΙΚΗΣΗΣ
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Το π.δ. 83/1984 «Ίδρυση Πανεπιστημίου Αιγαίου,
Ιονίου Πανεπιστημίου και Πανεπιστημίου Θεσσαλίας»
(Α’ 31).
2. Το π.δ. 224/1995 «Οργανισμός Διοικητικών Υπηρεσιών του Πανεπιστημίου Θεσσαλίας» (Α’ 129).
3. Τον ν. 4589/2019) «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13).
4. Τις διατάξεις του ν. 4957/2022 «Νέοι ορίζοντες στα
ανώτατα εκπαιδευτικά ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις» (Α’ 141) και ιδίως των άρθρων 14 και 15, της παρ. 2 του άρθρου 206,
του άρθρου 209, της παρ. 2 του άρθρου 469 και του
άρθρου 470.
5. Την περ. θ) της παρ. 2 του άρθρου 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131).
6. Τα άρθρα 75 έως 79 του Κεφαλαίου ΙΑ’ «ΨΗΦΙΑΚΗ
ΔΙΑΦΑΝΕΙΑ-ΠΡΟΓΡΑΜΜΑ ΔΙΑΥΓΕΙΑ» του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις» (Α’ 184).
7. το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
8. Τις διατάξεις του ν. 5045/2023 «Ενίσχυση του εισοδήματος των μισθωτών, των νέων, της οικογένειας και
της εργασίας Συνταξιοδοτικές ρυθμίσεις και άλλες επείγουσες διατάξεις» (Α’ 136).
9. Την υπό στοιχεία 10694/23/ΓΠ/09-05-2023
(Υ.Ο.Δ.Δ.  468/19-05-2023, ΑΔΑ: ΨΘ6Ψ469Β7Ξ-2ΜΠ)
διαπιστωτική πράξη του Πρύτανη του Πανεπιστημίου
Θεσσαλίας περί συγκρότησης του Συμβουλίου Διοίκησης του Πανεπιστημίου Θεσσαλίας με θητεία που λήγει
στις 31-08-2026.
10. Την υπό στοιχεία 13414/23/ΓΠ/08-06-2023
(Υ.Ο.Δ.Δ. 564/13-06-2023, ΑΔΑ: 6ΗΖΝ469Β7Ξ-1Ω5) διαπιστωτική πράξη του Πρύτανη του Πανεπιστημίου Θεσ-
σαλίας περί εκλογής Πρύτανη και ορισμού τεσσάρων (4)
Αντιπρυτάνεων του Πανεπιστημίου Θεσσαλίας με θητεία
που λήγει στις 31-08-2026.
11. Την υπό στοιχεία 15327/23/ΓΠ/04-07-2023 (Β’ 4343,
ΑΔΑ: ΡΨ5Μ469Β7Ξ-ΦΘ9) απόφαση του Πρύτανη του
Πανεπιστημίου Θεσσαλίας περί καθορισμού του τομέα
ευθύνης και των επιμέρους αρμοδιοτήτων των τεσσάρων (4) Αντιπρυτάνεων του Πανεπιστημίου Θεσσαλίας
και της σειράς αναπλήρωσης Πρύτανη, σύμφωνα με την
παρ. 2 του άρθρου 15 του ν. 4957/2022 (Α’ 141).
12. Την υπό στοιχεία 14619/23/ΓΠ/26-06-2023 (ΑΔΑ:
9ΓΓΓ469Β7Ξ-Σ0Η) Διαπιστωτική Πράξη σύνθεσης του
Συμβουλίου Διοίκησης του Πανεπιστημίου Θεσσαλίας.
13. Την από 27-02-2024 εισήγηση του Πρύτανη προς
το Συμβούλιο Διοίκησης του Πανεπιστημίου Θεσσαλίας
για τη σύσταση, το επίπεδο και τη διοικητική διάρθρωση
της προβλεπόμενης στο άρθρο 209 του ν. 4957/2022
(Α’ 141) Μονάδας Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες του
Πανεπιστημίου Θεσσαλίας.
14. Το γεγονός ότι από την εφαρμογή των διατάξεων
της παρούσης απόφασης προκαλείται δαπάνη σε βάρος
του τακτικού προϋπολογισμού του Υ.ΠΑΙ.Θ.Α. (ομάδα
ΚΑΕ Εξόδου 2120104001, 2190201003, 2190202001,
2190201001) από τη χορήγηση του επιδόματος της
θέσης ευθύνης του Προϊσταμένου της Μονάδας Μεταφοράς Τεχνολογίας και Καινοτομίας του Πανεπιστημίου
Θεσσαλίας, επιπέδου Τμήματος, 455,72 ευρώ μηνιαίως
(επίδομα θέσης: 377,00 ευρώ, εργοδοτικές εισφορές:
78,72 ευρώ) και 5.468,61 ευρώ σε ετήσια βάση για μόνιμο υπάλληλο και 461,03 ευρώ μηνιαίως (επίδομα θέ-
σης: 377,00 ευρώ, εργοδοτική εισφορά: 84,03 ευρώ) και
5.262,77 ευρώ για υπάλληλο Ι.Δ.Α.Χ. σε ετήσια βάση.
15. Το σχετικό απόσπασμα πρακτικών της υπ’ αρ.
25/27-02-2024 συνεδρίασης του Συμβουλίου Διοίκησης του Πανεπιστημίου Θεσσαλίας [θέμα 6ο: Διάφορα
Θέματα, περ. 6. «Σύσταση Μονάδας Ισότιμης Πρόσβασης
Ατόμων με αναπηρία και ατόμων με ειδικές εκπαιδευτικές ανάγκες του Πανεπιστημίου Θεσσαλίας», αποφασίζει:
Τη σύσταση της Μονάδας Ισότιμης Πρόσβασης ατόμων με αναπηρία και ατόμων με ειδικές εκπαιδευτικές
ανάγκες του Πανεπιστημίου Θεσσαλίας, κατ’ εφαρμογή των οριζόμενων στη διάταξη του άρθρου 209 του
ν. 4957/2022 «Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’141), ως ακολούθως:
ΣΥΣΤΑΣΗ ΜΟΝΑΔΑΣ ΙΣΟΤΙΜΗΣ ΠΡΟΣΒΑΣΗΣ
ΑΤΟΜΩΝ ΜΕ ΑΝΑΠΗΡΙΑ ΚΑΙ ΑΤΟΜΩΝ ΜΕ
ΕΙΔΙΚΕΣ ΕΚΠΑΙΔΕΥΤΙΚΕΣ ΑΝΑΓΚΕΣ ΣΤΟ
ΠΑΝΕΠΙΣΤΗΜΙΟ ΘΕΣΣΑΛΙΑΣ
ΠΕΡΙΕΧΟΜΕΝΑ
Άρθρο 1
Σύσταση Μονάδας Ισότιμης Πρόσβασης
ατόμων με αναπηρία και ατόμων με ειδικές εκπαιδευτικές ανάγκες στο Πανεπι-
στήμιο Θεσσαλίας
Άρθρο 2
Αποστολή της Μονάδας
Άρθρο 3
Αρμοδιότητες της Μονάδας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1571/08.03.2024
Άρθρο 4
Διοικητική διάρθρωση
Άρθρο 5
Στελέχωση
Άρθρο 6
Έναρξη ισχύος
Άρθρο 1
Σύσταση Μονάδας Ισότιμης Πρόσβασης ατόμων
με αναπηρία και ατόμων με ειδικές εκπαιδευτικές
ανάγκες στο Πανεπιστήμιο Θεσσαλίας
1. Συστήνεται στο Πανεπιστήμιο Θεσσαλίας Μονάδα
Ισότιμης Πρόσβασης ατόμων με αναπηρία και ατόμων
με ειδικές εκπαιδευτικές ανάγκες, με έδρα το Βόλο. Γραφεία της δύνανται να λειτουργούν και σε άλλες πόλεις
ανάλογα με τη γεωγραφική διασπορά του Ιδρύματος.
2. Η Μονάδα Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες είναι
υπηρεσία του Πανεπιστημίου Θεσσαλίας, η οποία σε επίπεδο οργανωτικής μονάδας αντιστοιχεί σε Αυτοτελές
Τμήμα και υπάγεται στον Πρύτανη του Πανεπιστημίου
Θεσσαλίας.
3. Η ονομασία της Μονάδας Ισότιμης Πρόσβασης
ατόμων με αναπηρία και ατόμων με ειδικές εκπαιδευτικές ανάγκες του Π.Θ. στην αγγλική γλώσσα ορίζεται ως
"Accessibility Center for individuals with disabilities at
the University of Thessaly”.
Άρθρο 2
Αποστολή της Μονάδας Ισότιμης Πρόσβασης
ατόμων με αναπηρία και ατόμων με ειδικές
εκπαιδευτικές ανάγκες
1. Η Μονάδα Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες έχει
ως αποστολή την εξασφάλιση της πλήρους συμμετοχής
των μελών της πανεπιστημιακής κοινότητας, που είναι
άτομα με αναπηρία και άτομα με ειδικές εκπαιδευτικές
ανάγκες στο σύνολο των εκπαιδευτικών, ερευνητικών
και διοικητικών δραστηριοτήτων που διεξάγονται από
το Πανεπιστήμιο Θεσσαλίας.
2. Η ως άνω αποστολή της Μονάδας Ισότιμης Πρόσβασης εξειδικεύεται σε επιμέρους στόχους, όπως οι ακό-
λουθοι: α) η ενίσχυση της ακαδημαϊκής και ηλεκτρονικής
προσβασιμότητας, καθώς και της βιώσιμης κινητικότητας στο Π.Θ., β) η αξιολόγηση των αναγκών προσβασι-
μότητας στο Π.Θ. για άτομα με αναπηρία ή/και ειδικές
εκπαιδευτικές ανάγκες, γ) η υποστήριξη των μελών της
φοιτητικής κοινότητας του Π.Θ. με αναπηρία ή/και ειδικές εκπαιδευτικές ανάγκες με στόχο την ενίσχυση της
πρόσβασής τους στο Π.Θ. και δ) η ευαισθητοποίηση και
υποστήριξη του διδακτικού και διοικητικού προσωπικό
του Π.Θ. για ζητήματα προσβασιμότητας των ατόμων με
αναπηρία ή/και ειδικές εκπαιδευτικές ανάγκες στο Π.Θ.
3. Η Μονάδα Ισότιμης Πρόσβασης προσφέρει τις υπηρεσίες της σε εσωτερικά μέλη του Π.Θ. και σε ενδιαφε-
ρόμενα μέλη του εξωτερικού κοινού υπό την προϋπόθεση ότι διαθέτει τους απαραίτητους οικονομικούς και
ανθρώπινους πόρους.
Άρθρο 3
Αρμοδιότητες της Μονάδας Ισότιμης Πρόσβασης
ατόμων με αναπηρία και ατόμων με ειδικές
εκπαιδευτικές ανάγκες
1. Η Μονάδα Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες έχει τις
κάτωθι αρμοδιότητες:
α. Την υλοποίηση του σχεδίου ισότιμης πρόσβασης
του Πανεπιστημίου Θεσσαλίας,
β. την υποστήριξη της Επιτροπής Ισότιμης Πρόσβασης
του άρθρου 220 του ν. 4957/2022 κατά την άσκηση των
αρμοδιοτήτων της,
γ. την παρακολούθηση της εθνικής και ευρωπαϊκής
νομοθεσίας και της στρατηγικής για τα δικαιώματα των
ατόμων με αναπηρία,
δ. την υποστήριξη της πρόσβασης στην εκπαιδευτική
διαδικασία, ιδίως με κατάλληλα προσβάσιμα συγγράμματα, εκπαιδευτικό υλικό και διερμηνεία,
ε. την υποστήριξη εναλλακτικών μεθόδων εξέτασης
των φοιτητών με αναπηρία και ειδικές εκπαιδευτικές
ανάγκες, ανάλογα με τις ανάγκες και τις εκπαιδευτικές
δυνατότητές τους,
στ. την παροχή ατομικών υποστηρικτικών τεχνολογιών πληροφορικής και η διευκόλυνση της ηλεκτρονικής
προσβασιμότητας,
ζ. την υποστήριξη των ατόμων με αναπηρία και των
ατόμων με ειδικές εκπαιδευτικές ανάγκες στη συμμετοχή
τους στην έρευνα, σε έργα/προγράμματα που διεξάγονται μέσω του Ειδικού Λογαριασμού Κονδυλίων Έρευνας
(Ε.Λ.Κ.Ε.), συνέδρια και ημερίδες, συνεδριάσεις οργάνων, φοιτητικές συνελεύσεις, καλλιτεχνικές και αθλητικές
δραστηριότητες,
η. τη διασφάλιση της ηλεκτρονικής επικοινωνίας για
την επίλυση διοικητικών θεμάτων ατόμων με αναπηρία
και ατόμων με ειδικές εκπαιδευτικές ανάγκες,
θ. τη διασφάλιση και η διευκόλυνση της φυσικής πρόσβασης των ατόμων με αναπηρία, ιδίως με την παροχή
υπηρεσίας μεταφοράς και συνοδείας,
ι. τη ψυχοσυναισθηματική υποστήριξη και καθοδήγηση των ατόμων με αναπηρία και των ατόμων με ειδικές
εκπαιδευτικές ανάγκες, σε συνεργασία με το Κέντρο Ψυχολογικής και Συμβουλευτικής Υποστήριξης,
ια. τη συνεργασία με τους Συμβούλους Εκπαίδευσης
για την υποστήριξη των φοιτητών με αναπηρία και ειδικές εκπαιδευτικές ανάγκες,
ιβ. την τήρηση στατιστικών στοιχείων σχετικών με
την αναπηρία και την προσβασιμότητα υποδομών και
υπηρεσιών του Ιδρύματος,
ιγ. η άσκηση κάθε άλλης αρμοδιότητας που σχετίζεται
με το αντικείμενο της Μονάδας.
2. Η Μονάδα Ισότιμης Πρόσβασης ατόμων με αναπηρία
και ατόμων με ειδικές εκπαιδευτικές ανάγκες ορίζεται ως
Σημείο Αναφοράς του Ιδρύματος για την παρακολούθηση
της εφαρμογής των σχετικών προβλέψεων της Σύμβασης
των Ηνωμένων Εθνών για τα δικαιώματα των ατόμων με
αναπηρία και τη σύνταξη και υποβολή στο Επιμέρους Σημείο Αναφοράς του Υπουργείου Παιδείας και Θρησκευμά-
των του άρθρου 71 του ν. 4488/2017 (Α’ 137) προτάσεων
και νομοθετικών ρυθμίσεων βέλτιστης εφαρμογής της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1571/08.03.2024
Σύμβασης στα Α.Ε.Ι. και ετήσιας έκθεσης προόδου και
τη διενέργεια διαβούλευσης με τα μέλη με αναπηρία της
ακαδημαϊκής κοινότητας για τα παραπάνω θέματα.
Άρθρο 4
Διοικητική διάρθρωση
Η Μονάδα διαρθρώνεται σε γραφεία ως εξής:
Ι. Γραφείο διοικητικής υποστήριξης και εξωστρέφειας,
με τις κάτωθι αρμοδιότητες:
α. Υποστήριξη των δράσεων της Επιτροπής Ισότιμης
Πρόσβασης.
β. Επιμέλεια και σύνταξη της ημερήσιας διάταξης των
συνεδριάσεων της Επιτροπής Ισότιμης Πρόσβασης και
τήρηση των πρακτικών των συνεδριάσεων.
γ. Παρακολούθηση και συγκέντρωση νομοθεσίας σε ζητήματα αναπηρίας ή/και ειδικών εκπαιδευτικών αναγκών.
δ. Δημιουργία μητρώου στοιχειών μελών του Πανεπιστημίου Θεσσαλίας με αναπηρίες ή/και με ειδικές εκπαι-
δευτικές ανάγκες και παραγωγή στατιστικών αναφορών.
ε. Προώθηση ζητημάτων προσβασιμότητας και ενημέρωση σχετικών φορέων.
ΙΙ. Γραφείο ακαδημαϊκής υποστήριξης, με τις κάτωθι
αρμοδιότητες:
α. Αξιολόγηση των αναγκών των ατόμων με αναπηρίες και/ή ειδικές εκπαιδευτικές ανάγκες με στόχο την
ενίσχυση της ακαδημαϊκής τους πρόσβασης τους στο
Πανεπιστήμιο Θεσσαλίας.
β. Σύνταξη εξατομικευμένης έκθεσης αναγκών και
υποστήριξης των μελών της φοιτητικής κοινότητας με
αναπηρίες ή/και ειδικές εκπαιδευτικές ανάγκες αναφορικά με την ακαδημαϊκή τους πρόσβασή τους στο Πα-
νεπιστήμιο Θεσσαλίας.
γ. Συνεργασία με τους/τις Συμβούλους Σπουδών
και υποστήριξη του διδακτικού και διοικητικού προσωπικού σε θέματα ακαδημαϊκής προσβασιμότητας
των μελών της φοιτητικής κοινότητας με αναπηρία ή/
και ειδικές εκπαιδευτικές ανάγκες του Πανεπιστημίου
Θεσσαλίας.
δ. Υποστήριξη των μελών της φοιτητικής κοινότητας
με αναπηρίες ή/και ειδικές εκπαιδευτικές ανάγκες του
Πανεπιστημίου Θεσσαλίας στα μαθήματα, στις εξετάσεις,
στην επικοινωνία και στην κοινωνική αλληλεπίδραση με
τα μέλη της πανεπιστημιακής κοινότητας.
ε. Δημιουργία και εποπτεία εθελοντικού δικτύου με
στόχο την ακαδημαϊκή πρόσβαση των μελών της φοιτητικής κοινότητας με αναπηρία ή/και ειδικές εκπαιδευ-
τικές ανάγκες του Πανεπιστημίου Θεσσαλίας.
ΙΙΙ. Γραφείο βιώσιμης κινητικότητας, με τις κάτωθι αρμοδιότητες:
α. Καταγραφή των εμπειριών των ατόμων με αναπηρίες ή/και ειδικές εκπαιδευτικές ανάγκες σχετικά με τη
πρόσβαση και τη κινητικότητά τους στο Πανεπιστημίου
Θεσσαλίας.
β. Ενημέρωση της Τεχνικής Υπηρεσίας του Πανεπιστημίου Θεσσαλίας καθώς και άλλων φορέων εντός και
εκτός Πανεπιστημίου Θεσσαλίας σχετικά με τα εμπόδια
προσβασιμότητας στους χώρους του Πανεπιστημίου
Θεσσαλίας για τα άτομα με αναπηρίες ή/και ειδικές εκπαιδευτικές ανάγκες.
γ. Συνεργασία με την Τεχνική Υπηρεσία κατά τη φάση
της τεχνικής ολοκλήρωσης προτάσεων για την προσβασιμότητα νέων και υφιστάμενων χώρων του Πανεπιστη-
μίου Θεσσαλίας.
δ. Συνεργασία με το Γραφείο Κίνησης του Πανεπιστημίου Θεσσαλίας για τη μετακίνηση των μελών της φοιτητι-
κής κοινότητας με αναπηρία ή/και ειδικές εκπαιδευτικές
ανάγκες του Πανεπιστημίου Θεσσαλίας.
ΙV. Γραφείο υποστηρικτικής τεχνολογίας και ηλεκτρονικής προσβασιμότητας, με τις κάτωθι αρμοδιότητες:
α. Υποστήριξη της ιστοσελίδας της Μονάδας Ισότιμης
Πρόσβασης.
β. Δανεισμός υποστηρικτικής τεχνολογίας.
γ. Εκπαίδευση μελών του Πανεπιστημίου Θεσσαλίας
με αναπηρίες ή/και ειδικές εκπαιδευτικές ανάγκες στη
χρήση υποστηρικτικής τεχνολογίας.
δ. Καταγραφή αναγκών ατόμων με αναπηρίες ή/και
ειδικές εκπαιδευτικές ανάγκες του Πανεπιστημίου Θεσσαλίας σε ζητήματα ηλεκτρονικής προσβασιμότητας.
ε. Διευκόλυνση ηλεκτρονικής προσβασιμότητας των
ατόμων με αναπηρία ή/και ειδικές εκπαιδευτικές ανάγκες στο Πανεπιστημίου Θεσσαλίας.
στ. Συνεργασία με τη Βιβλιοθήκη του Πανεπιστημίου
Θεσσαλίας για την παραγωγή από τη Βιβλιοθήκη προσβάσιμων συγγραμμάτων.
Άρθρο 5
Στελέχωση της Μονάδας
1. Η Μονάδα στελεχώνεται κατά προτεραιότητα από
επιστημονικό προσωπικό με εμπειρία σε ζητήματα φυσικής προσβασιμότητας, ψηφιακής προσβασιμότητας
και αναπηρίας, άλλως με προσωπικό που εκπαιδεύεται
καταλλήλως στα ως άνω ζητήματα.
2. Οι άλλες μονάδες του Πανεπιστημίου Θεσσαλίας
υποχρεούνται να συνεργάζονται με τη Μονάδα Ισότιμης
Πρόσβασης ατόμων με αναπηρία και ατόμων με ειδικές
εκπαιδευτικές ανάγκες για θέματα που εμπίπτουν στις
αρμοδιότητές της.
3. Στη Μονάδα Ισότιμης Πρόσβασης Ατόμων με αναπηρία και ατόμων με ειδικές εκπαιδευτικές ανάγκες προΐ-
σταται υπάλληλος κλάδου και ειδικότητας Π.Ε. Ειδικών
Παιδαγωγών με μεταπτυχιακό ή διδακτορικό στην ειδική
αγωγή και επαγγελματική εμπειρία σε θέματα προσβασιμότητας στην τριτοβάθμια εκπαίδευση.
4. Με ευθύνη του Προϊσταμένου της Μονάδας Ισότιμης
Πρόσβασης ατόμων με αναπηρία και ατόμων με ειδικές
εκπαιδευτικές ανάγκες, δύναται να συγκροτούνται ομάδες εργασίας, οι οποίες υλοποιούν συγκεκριμένο έργο.
Άρθρο 6
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 29 Φεβρουαρίου 2024
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1571/08.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201571.pdf | Tokens: 30252]